Skangaļi (Lendžu pagasts)
Šis raksts ir par apdzīvotu vietu Lendžu pagastā. Par citām jēdziena Skangaļi nozīmēm skatīt nozīmju atdalīšanas lapu. Skangaļi (latgaliešu: Skangali; īslaicīgi Taudejāni) ir apdzīvota vieta Rēzeknes novada Lendžu pagastā. Izvietojusies pagasta dienvidrietumu pierobežā 9 km attālumā no pagasta centra Lendžiem, 12 km no novada centra Rēzeknes un 248 km no Rīgas. Kādreiz Skangaļi bija vienota apdzīvota vieta ar Griškānu pagasta Skangaļiem. Kopš 2019. gada jūnija Skangaļus pārsvarā apkalpoja Lendžu pasta nodaļa (LV-4625), izņemot Taudejāņu staciju, kuru apkalpo Sprūževas pasta nodaļa (LV-4641). 1897. gadā katoļu viensētā bija 7 sētas.